En ung tysk mand på omkring atten år kom alvorligt til skade i et voldsomt solouheld på Bygholmvejlevej vest for Fjerristslev. Nordjyllands Politi fik meldingen om ulykken klokken 05.13 fra en lastbilchauffør, der så den forulykkede bil. Den unge mand har brækket hoften, punkteret begge lunger, fået brud på ryggen og brækket kæben og er altså som følge af de skader, han har pådraget sig, i livsfare. Han blev fragtet med ambulance til Thisted Sygehus, men blev overflyttet til Aalborg, fordi hans kvæstelser viste sig at være voldsommere end først antaget. Manden er ved bevidsthed. Indsatslederen ved Beredskab Jammerbugt, der blev kaldt ud til ulykken, fortæller, at forenden på den forulykkkede bil mangler. Han vurderede, at den formentlig ligger på bunden af et afvandingsbassin, der ligger nord for Bygholmvejlevej. For godt et år siden skete en voldsom ulykke på samme sted . Her omkom en 73-årig kvinde ved døden, efter at hun sammen med sin mand var forulykket og i deres bil var landet på taget i afvandingsbassinet.
Tidligt tirsdag morgen kørte en ung tysk mand galt i et solouheld på Bygholmvejlevej ved Fjerritslev.